EkBass/fiwiki-20250220-pages-articles huggingface dataset:
Mukulapaloyrtti

Mukulapaloyrtti (Phlomoides tuberosa) on monivuotinen huulikukkaiskasvi. Se on 50–100 senttimetriä korkeaksi kasvava ruoho, jonka juurissa kasvaa nimen mukaisesti mukuloita. Lehtien lapa on herttamainen-soikea ja nyhälaitainen, aluslehdet ovat pitkäruotisia ja varsilehdet ruodittomia. Kukintona on lehtihankainen valekiehkura, yhdessä kiehkurassa on jopa 40 kukkaa tiheästi. Kukan teriö on kaksihuulinen, vaaleanpunainen. Mukulapaloyrtti kasvaa alkuperäisenä muun muassa Itä- ja Kaakkois-Euroopassa, Saksassa, Venäjällä, Turkissa ja Kaukasiassa.Euro+Med Plantbase – the information resource for Euro-Mediterranean plant diversity: Phlomis tuberosa Viitattu 27.3.2021. Suomessa se on harvinainen, joko satunnaisena tai vakiintuneena pidetty uustulokas tai viljelyjäänne.Suomen Lajitietokeskus: Mukulapaloyrtti – Phlomoides tuberosa Viitattu 27.3.2021. == Lähteet == == Aiheesta muualla == * Kasviatlas 2020: Mukulapaloyrtti (Phlomoides tuberosa) Suomessa. Luokka:Huulikukkaiskasvit
Mohammad Reza Golzar

Mohammad Reza Golzar (, s. 21. maaliskuuta 1977) on iranilainen näyttelijä, laulaja, tv-juontaja ja malli. == Aikainen elämä == Mohammadreza Golzar Azari syntyi 21. maaliskuuta 1977 Persia-Azerista peräisin olevassa perheessä. Hänen läheinen ystävänsä Aria Sajadi auttoi häntä näyttelijätaidoillaan. Hän on omaperäinen ja on syntynyt Teheranissa. === Filmografia === * Sam o Nargess (2000 - Iraj Ghaderi ) * Zamaneh (2001 - Hamidreza Salahmand) * Bala-ye Shaher, Payeen-e Shahr (2002 - Akbar Khamin) * Shaam-e Akhar (Viimeinen ehtoollinen) (2002 - Fereydoun Jeyrani) * Zahr-e Asal (2003 - Ebrahim Sheibani ) * Putiikki (2003 - Hamid Nematollah) * Cheshmane Siah (2003 - Iraj Ghaderi ) * Taleh (2006 - Siroos Alvand ) * Coma (2004 - Arash Moayerian) * Gol-e Yakh (2005 - Kiomars Pourahmad ) * Sham-e Aroosi (2006 - Ebrahim Vahidzadeh) * Atash Bas (Tulitauko) (2006 - Tahmineh Milani ) * Kalagh Par (2007 - Shahram Shah Hosseini) * Tofighe Ejbari (2008 - Mohammad Hossein Latifi ) * Majnoone leyli (2008 - Ghasem Jafari) * Dou Khahar (2008 - Mohammad Banki) * Demokratia Tou Rouze Roshan (2009 - Ali Atshani) * Va Manille (2010 - Mohammad Banki) * Atom Heart Mother (2013 - Ali Ahmadzadeh) * Shish - o - Besh (kuusi ja viisi) (2011 * Want Haluan tanssia (2014 - Bahman Farmanara) * Eshgh Tatil Nist (2015 - Bijan gol Birang) * Salaam Mumbai (2016 - Ghorban Mohammadpour) * Ayeneh Baghal (2017 - Manouchehr Hadi) * Rahman 1400 (2017 - Manouchehr Hadi) * Olemme kaikki yhdessä (2018 Kamal Tabrizi) * Gisoo (Asheghane 2) (2020 Manouchehr Hadi) ==Lähteet== ==Aiheesta muualla== * * * * * Mohammad Reza Golzar on Spotify Luokka:Elävät henkilöt Luokka:Vuonna 1977 syntyneet Luokka:Iranilaiset näyttelijät
The Visit

The Visit on vuonna 2015 ensi-iltansa saanut yhdysvaltalainen kauhuelokuva, jonka on ohjannut M. Night Shyamalan. Elokuva on koostettu päähenkilöiden, Beccan ja Tylerin, käsivarakameralla kuvaamasta materiaalista, kun he viettävät viikon isovanhempiensa maatilalla. == Juoni == Sisarukset Becca, 15, ja Tyler, 13, ovat lähdössä viikoksi kylään isovanhempiensa luokse. He eivät ole koskaan tavanneet isovanhempiaan, sillä heidän äitinsä katkaisi välit näihin 15 vuotta sitten. Välit ovat edelleen viileät, ja lasten lähtiessä kylään äiti menee risteilylle poikaystävänsä kanssa. Saavuttuaan maatilalle isovanhemmat kertovat Beccalle ja Tylerille muutamia sääntöjä: kellariin ei saa mennä missään tapauksessa, sillä siellä on hometta; ja nukkumaanmenoajan (kello 9:30) jälkeen omasta huoneesta ei saa poistua. Päivien kuluessa Becca ja Tyler havaitsevat mummin ja ukin käytöksen olevan todella kummallista ja paikoin pelottavaakin, ja kun Becca kysyy mummilta tämän väleistä tyttäreensä, mummi alkaa täristä ja kirkua. == Näyttelijät == == Vastaanotto == Ilmestyessään The Visit sai myönteisiä arvioita, ja sitä pidettiin Shyamalanin parhaana elokuvana moneen vuoteen. Rotten Tomatoes -elokuvasivustolla 68 prosenttia kriitikoista antoi elokuvalle myönteisen arvion, ja sivustolla sanotaan elokuvan tarjoavan kauhun ystäville onnistuneen yhdistelmän jännitystä ja naurua. Helsingin Sanomien kriitikko Juho Typpö ei pitänyt elokuvaa erityisen onnistuneena. Hänen mukaansa elokuvan alkupuoli "vaikuttaa lähinnä kuvauspaikalla improvisoidulta, turhia kohtauksia ja kömpelöä dialogia riittää". Näyttelijäsuorituksia Typpö piti kelvollisina, mutta "[m]ustalla huumorilla höystetty Hannu ja Kerttu -muunnelma on nähty useasti aiemmin". Elokuvalehti Episodin kriitikko Jouni Vikman antoi The Visitille kolme tähteä viidestä, sanoen sitä askeleksi oikeaan suuntaan: "The Visit on parasta Shyamalania vuosiin, mikä ei kyllä ole kovin vaativa suoritus. Tuotannon selvä halpuus sekä ohjaajan virnuilun läpinäkyminen estävät sitä nousemasta hänen varhaisteostensa tasalle". == Lähteet == Luokka:Vuoden 2015 yhdysvaltalaiset elokuvat Luokka:Yhdysvaltalaiset kauhuelokuvat Luokka:Elokuvat elokuvanteosta
Kolumbian presidentinvaalit 2014

Kolumbian presidentinvaalit 2014 järjestettiin Kolumbiassa 25. toukokuuta 2014. Koska kukaan ehdokas ei saanut 50% äänistä ensimmäisellä kierroksella, joten toinen kierros käytiin kahden eniten ääniä saaneen ehdokkaan välillä kolme viikkoa myöhemmin 15. kesäkuuta 2014. Toiselle kierroksella pääsivät istuva presidentti Juan Manuel Santos sekä Óscar Iván Zuluaga. Santos voitti vaalit niukasti. == Lähteet == == Aiheesta muualla == Luokka:Vuoden 2014 vaalit 2014
Kolumbian presidentinvaalit 2010

Kolumbian presidentinvaalit 2010 järjestettiin Kolumbiassa touko- ja kesäkuussa 2010. Kaksi kautta presidenttinä toimineen Álvaro Uriben virkakausi päättyi 2003, eikä hän voinut asettua enää ehdolle, jolloin maalle oli tarkoitus valita uusi presidentti. Vaalien ensimmäinen kierros pidettiin 30. toukokuuta 2010. Ensimmäisellä kierroksella eniten ääniä saivat Juan Manuel Santos sekä Antanas Mockus, joten he pääsivät toiselle kierrokselle joka pidettiin 20. kesäkuuta 2010. Santos voitti vaalit toisella kierroksella saaden noin 69% ääniosuuden. Hän aloitti presidenttinä 7. elokuuta 2010. == Lähteet == == Aiheesta muualla == Luokka:Vuoden 2010 vaalit 2010
Taipalsaaren kirkonkylä

Taipalsaaren kirkonkylä on Taipalsaaren keskustaajama. Se on toiseksi suurin asutuskeskittymä Taipalsaarella Saimaanharjun jälkeen. Vuoden 2019 lopussa taajamassa asui 890 asukasta. Taipalsaaren kirkonkylän asutus on keskittynyt Taipalsaaren kirkon ympärille. Kirkonkylältä löytyy Taipalsaaren hallinnolliset palvelut, kuten Taipalsaaren kunnantalo. Kirkonkylään on keskitetty myös Taipalsaaren terveyspalvelut, ja siellä sijaitsee Taipalsaaren hyvinvointiasema. Kirkonkylällä on päiväkoti, esikoulu ja ala-koulu. Kirkonkylältä löytyy myös elintarvikemyymälä, posti, parturi-kampaamo sekä kaksi ravintolaa. Taipalsaaren kunnantalon alapuolella lähellä Saimaan rantaa sijaitsee seurantalo Väinölä, jota voi vuokrata harrastuksiin ja tapahtumien järjestämiseen. 1880-luvulla rakennettu Väinölä on toiminut 1900-luvun alussa Taipalsaaren nuorisoseuran talona ja työväentalona, ja vuosina 1928–1944 suojeluskunnan talona. Suojeluskuntien lakkauttamisen jälkeen talo on kuulunut Taipalsaaren kunnalle. ==Lähteet== Luokka:Taipalsaari Luokka:Etelä-Karjalan maakunnan taajamat
Inuvikin alue

Inuvikin alue ( tai Beaufort Delta Region) on yksi Kanadan Luoteisterritorioiden viidestä hallinnollisesta alueesta Sahtun, Dehchon, North Slaven ja South Slaven ohella. Alue koostuu kahdeksasta kunnasta, ja sen hallinnollinen keskus on Inuvikin kaupunki. Suurin osa kunnista sijaitsee Beaufortinmeren rannalla ja asukkaat ovat sekoitus inuvialuit-inuitteja ja Kanadan intiaaneja, pääasiassa gwich'inejä. Aikaisemmin Inuvikin alueella oli myös samanniminen Statistics Canadan väestönlaskenta-alue, joka poistettiin Kanadan vuoden 2011 väestönlaskennassa. Pinta-alaltaan väestönlaskenta-alue oli kuitenkin jonkin verran Inuvikin aluetta suurempi. == Inuvikin alueen kunnat == Inuvikin alueeseen kuuluvat seuraavat kunnat: Inuvikin alueen kunnat Kunta Väestö vuonna 2016 Nimi Tyyppi Väestönlaskenta Alkuperäiskansoja Virallinen Perinteinen Yhteensä Ensimmäiset kansat Métisit Inuitit Muut Aklavik Akłarvik Hamlet Fort McPherson Teetł'it Zheh Hamlet Inuvik Inuuvik Town Paulatuk Paulatuuq Hamlet Sachs Harbour Ikaahuk Hamlet Tsiigehtchic Tsiigehtshik Charter community Tuktoyaktuk Tuktuujaqrtuuq Hamlet Ulukhaktok Ulukhaqtuuq Hamlet == Lähteet == Luokka:Luoteisterritoriot
Ison Omenan terveysasema

Ison Omenan terveysasema on Länsi-Uudenmaan hyvinvointialueen terveysasema, joka toimii Matinkylän kaupunginosassa, Matinkylän metroaseman yläpuolella, kauppakeskus Ison Omenan eteläpäädyn kolmannessa kerroksessa. Terveysasema avattiin tammikuussa 2019 ja samalla kaupunginosan aiempi Matinkylän terveysasema sulki ovensa. Ison Omenan terveysasema on avoinna ajanvarauksella arkisin klo 7-20. Neuvonta- ja ajanvaraus palvelee arkisin klo 7–18. ==Lähteet== ==Aiheesta muualla== *Hätätilanteet (espoo.fi) *Ison Omenan terveysasema (isoomena.fi) *Terveysasemat Espoossa (espoo.fi) *Palvelukartta: Ison Omenan terveysasema (hel.fi) Luokka:Espoon terveysasemat, terveyskeskukset ja terveyskeskuspäivystykset Luokka:Matinkylä
Karen Blixenin bibliografia

Tämä on Karen Blixenin bibliografia. == Suomennetut teokset == Suomennos Vuosi Suomentaja Alkuteos Vuosi Lisätietoja Eurooppalaisena Afrikassa 1938 Werner Anttila Den afrikanske farm 1937 10. painos 1997 Talvisia tarinoita 1944 Juho Tervonen Vinter-Eventyr 1942 Koston tie 1946 Lauri Hirvensalo Gengældelsens Veje 1944 romaani salanimellä Pierre Andrézel Seitsemän salaperäistä tarinaa 1956 Eija Palsbo Syv fantastiske fortællinger 1934 Viimeiset tarinat 1957 Mikko Kilpi Sidste fortællinger 1957 12 novellia Kohtalotarinoita 1958 Mikko Kilpi Skæbne-Anekdoter 1958 Varjoja ruohikolla 1961 Mikko Kilpi Skygger på Græsset 1960 muistelma Ehrengard ja muita kertomuksia 1963 Mikko Kilpi Kyllikki Villa Ehrengard 1963 Neljä tarinaa 1964 Seitsemän salaperäistä tarinaa 1965 Suuret tarinat 1985 * Blixenin novelleja sisältyy useisiin antologioihin. Lyhennelmä teoksesta Eurooppalaisena Afrikassa on ilmestynyt 1991 kokoelmassa Kirjavaliot. Neljä lyhennettyä menestysteosta. Suomentanut Anna-Maija Viitanen. Luokka:Bibliografiat Luokka:Seulonnan keskeiset artikkelit
Tricholoma ustale

Tricholoma ustale, epävirallisesti pyökkivalmuska tai mustuva valmuska on valmuskojen sukuun kuuluva helttasienilaji, jolla on kastanjanruskea, reunasta vaalea ja keskeltä tummempi, iän myötä mustuva 3–10 senttimetrin levyinen lakki ja renkaaton, punaruskea jalka. Malto on valkoista tai kermanväristä, mutta muuttuu vaurioituneena punaruskeaksi. Heltat ovat vaalean kermanväriset. Tricholoma ustale on yksi yleisimmistä ruskealakkisista valmuskalajeista, mutta sen havaitseminen on vaikeaa, koska sen lakki sulautuu niin hyvin maahan pudonneisiin lehtiin. Pyökkivalmuska esiintyy lehtimetsissä ja on nimensä mukaisesti pyökin juurisieni. Sieni on melko yleinen Britanniassa ja Irlannissa ja esiintyy suurimmassa osassa Manner-Eurooppaa, mutta Suomessa laji on havaittu vain kerran vuonna 1958. Eri lähteissä sientä pidetään joko syötävänä tai syömäkelvottomana, ja sen on havaittu aiheuttavan hiirillä maha- suolikanavan ärsytystä. Japanilaiset tutkijat ovat eristäneet sienestä ustaliinihapoksi nimettyä sienimyrkkyä, ja sen arvellaan olevan yksi kolmesta eniten myrkytystapauksia aiheuttavasta sienestä Japanissa. Maultaan sieni on kitkerähkö, mieto tai jauhomainen. Britteinsaarilla sienen kasvuaikoja ovat myöhäiskesä ja syksy, ja sitä muistuttavia lajeja ovat kosteilla nurmilla esiintyvä koivun juurisieni täplähelttavalmuska Tricholoma fulvum ja harvinainen Tricholoma ustuloides. Tricholoma ustalen kuvasi ensimmäisen kerran vuonna 1818 ruotsalainen sienitieteilijä Elias Magnus Fries, joka antoi sille nimen Agaricus virgatus. Nykyisen nimensä sieni sai saksalaiselta Paul Kummerilta vuonna 1871, kun tämä siirsi lajin yhdessä muiden valmuskojen kanssa Tricholoma-sukuun. Sienellä ei ole alalajeja. == Lähteet == Luokka:Valmuskat
Oskar Backman

Oskar August Backman (7. tammikuuta 1847 Ristiina – 7. tammikuuta 1915 Kotka) oli suomalainen juristi ja valtiopäivämies, joka toimi Kotkan pormestarina. Backmanin vanhemmat olivat nimismies Anders Erik Backman ja Anna Lovisa Ehrencrantz. Hän tuli ylioppilaaksi 1866, suoritti tuomarintutkinnon 1871 ja sai varatuomarin arvon 1874. Backman oli Kotkan pormestari 1880–1903 ja sitten poliittisista syistä tehtävästä erotettu, kunnes palasi sitä uudestaan hoitamaan 1907. Hän sai kollegiasessorin arvon 1900. Backman oli porvarissäädyssä Kotkan edustaja valtiopäivillä 1885.Ylioppilasmatrikkeli 1853–1899: Backman Oskar August Viitattu 28.3.2021. ==Lähteet== Luokka:Suomalaiset juristit Luokka:Kotkan kaupunginjohtajat Luokka:Suomen suuriruhtinaskunnan porvarissäädyn valtiopäivämiehet Luokka:Vuonna 1847 syntyneet Luokka:Vuonna 1915 kuolleet
Alfred Hedman

Georg Jonas Alfred Hedman (11. marraskuuta 1844 Vaasa – 12. toukokuuta 1928 Korsholma) oli suomalainen kauppias, liikemies, laivanvarustaja ja valtiopäivämies. Hedmanin vanhemmat olivat kauppias Gustaf Mauritz Hedman ja Brigitta Magdalena Wallgren ja puoliso vuodesta 1866 Olivia Johanna Maria Sjöberg (k. 1915). Hedman tuli veljensä kanssa 1862 isänsä perustaman kauppaliikkeen omistajaksi ja sai kauppaoikeudet Vaasassa 1865. Veljensä kuoltua hän otti koko liikkeen haltuunsa 1872 ja ryhtyi harjoittamaan myös laivanvarustustoimintaa. Hän omisti muitakin yrityksiä ja toimi niiden johtajana. Hedman oli Vaasassa myös useiden eri maiden varakonsuli ja konsuliasiamies, kuului kaupungin vanhimpiin ja oli Vaasan kaupunginvaltuuston jäsen. Hedman lahjoitti huomattavia summia yleisiin tarkoituksiin. Hän oli porvarissäädyssä Kaskisten edustaja valtiopäivillä 1885 ja 1888. ==Lähteet== Luokka:Suomalaiset kauppiaat Luokka:Suomalaiset liikemiehet Luokka:Suomalaiset laivanvarustajat Luokka:Suomalaiset lahjoittajat Luokka:Vaasan kaupunginvaltuutetut Luokka:Suomen suuriruhtinaskunnan porvarissäädyn valtiopäivämiehet Luokka:Vuonna 1844 syntyneet Luokka:Vuonna 1928 kuolleet
Robert Junnelius

Robert Alexander Junnelius (12. joulukuuta 1843 Oulu – 24. joulukuuta 1900 Pori) oli suomalainen apteekkari ja valtiopäivämies. Junneliuksen vanhemmat olivat kauppias Erik Junnelius ja Kristina Damlin. Junnelius kävi Oulussa yläalkeiskoulun ja tuli apteekkioppilaaksi Turkuun 1862, farmaseutiksi hän valmistui 1867 ja proviisoriksi 1872. Palveltuaan apteekeissa Mikkelissä ja Turussa Junnelius osti Porista apteekin 1876, jota hän piti vuoteen 1890. Hän oli Porissa myös Vaasan Osake-Pankin haarakonttorin johtaja 1891. Kunnallisneuvoksen arvon Junnelius sai 1892. Hän oli Porin kaupunginvaltuuston jäsen 1877–1890, toimien myös valtuuston puheenjohtajana. Junnelius oli porvarissäädyssä Porin edustaja valtiopäivillä 1885 ja 1891. Hänet valittiin tehtävään myös valtiopäiville 1894, mutta hän kieltäytyi siitä terveyteensä vedoten. ==Lähteet== Luokka:Suomalaiset apteekkarit Luokka:Porin kaupunginvaltuutetut LUokka:Suomalaiset pankinjohtajat Luokka:Suomen suuriruhtinaskunnan porvarissäädyn valtiopäivämiehet Luokka:Vuonna 1843 syntyneet Luokka:Vuonna 1900 kuolleet
Luettelo Billboard Hot 100 -listan ykkösistä vuonna 2021

Tämä on luettelo Billboard Hot 100 -listan kärkipaikkaa hallussaan vuonna 2021 pitäneistä artisteista ja singleistä. Päivämäärä Artisti(t) Kappale Lähde 2\. tammikuuta Mariah Carey ”All I Want for Christmas Is You” 9\. tammikuuta 24kGoldn, mukana Iann Dior ”Mood” 16\. tammikuuta 23\. tammikuuta Olivia Rodrigo ”Drivers License” 30\. tammikuuta 6\. helmikuuta 13\. helmikuuta 20\. helmikuuta 27\. helmikuuta 6\. maaliskuuta 13\. maaliskuuta 20\. maaliskuuta Drake ”What’s Next” 27\. maaliskuuta Cardi B ”Up” 3\. huhtikuuta Justin Bieber, mukana Daniel Caesar ja Giveon ”Peaches” 10\. huhtikuuta Lil Nas X ”Montero (Call Me by Your Name)” 17\. huhtikuuta Silk Sonic eli Bruno Mars ja Anderson .Paak ”Leave the Door Open” 24\. huhtikuuta Polo G ”Rapstar” 1\. toukokuuta 8\. toukokuuta The Weeknd ja Ariana Grande ”Save Your Tears” 15\. toukokuuta 22\. toukokuuta Silk Sonic eli Bruno Mars ja Anderson .Paak ”Leave the Door Open” 29\. toukokuuta Olivia Rodrigo ”Good 4 U” 5\. kesäkuuta BTS ”Butter” 12\. kesäkuuta 19\. kesäkuuta 26\. kesäkuuta 3\. heinäkuuta 10\. heinäkuuta 17\. heinäkuuta 24\. heinäkuuta ”Permission to Dance” 31\. heinäkuuta ”Butter” 7\. elokuuta 14\. elokuuta The Kid Laroi ja Justin Bieber ”Stay” 21\. elokuuta 28\. elokuuta 4\. syyskuuta 11\. syyskuuta BTS ”Butter” 18\. syyskuuta Drake, mukana Future ja Young Thug ”Way 2 Sexy” 25\. syyskuuta The Kid Laroi ja Justin Bieber ”Stay” 2\. lokakuuta The Kid Laroi ja Justin Bieber ”Stay” 9\. lokakuuta Coldplay ja BTS ”My Universe” 16\. lokakuuta The Kid Laroi ja Justin Bieber ”Stay” 23\. lokakuuta Lil Nas X, mukana Jack Harlow ”Industry Baby” 30\. lokakuuta Adele ”Easy on Me” 6\. marraskuuta Adele ”Easy on Me” 13\. marraskuuta Adele ”Easy on Me” 20\. marraskuuta Adele ”Easy on Me” 27\. marraskuuta Taylor Swift ”All Too Well (Taylor’s Version)” 4\. joulukuuta Adele ”Easy on Me” 11\. joulukuuta Adele ”Easy on Me” 18\. joulukuuta Adele ”Easy on Me” 25\. joulukuuta Mariah Carey ”All I Want For Christmas Is You” == Katso myös == * Luettelo Billboard 200 -listan ykkösistä vuonna 2021 * Luettelo Suomen virallisen singlelistan ykkösistä vuonna 2021 * Luettelo musiikkilistoista == Lähteet == 2021 Billboard Hot 100 2021
Anshelm Nordman

Karl Anshelm Nordman (15. joulukuuta 1844 Vöyri – 10. maaliskuuta 1923) oli suomalainen virka- ja valtiopäivämies. Nordmanin vanhemmat olivat lääninrovasti Carl Johan Adolf Nordman ja Ulrika Sofia Thodén ja puoliso Louise Lovisa Gustava Taube (k. 1890). Nordman harjoitteli konepajassa Turussa ja perehtyi koneenrakennusalaan Englannissa vuodesta 1865. Suomeen palattuaan hän tuli valtionrautateiden palvelukseen, veturinvalmistuksen tarkastajaksi 1868 ja koneosaston johtajaksi 1890. Valtionrautateiden palveluksesta Nordman erosi 1908, jolloin hän sai myös valtioneuvoksen arvon. Nordman oli Helsingin kaupunginvaltuuston jäsen 1887–1892. Hän oli porvarissäädyssä Heinolan edustaja valtiopäivillä 1885.Geni: Karl Anshelm Nordman Viitattu 28.3.2021. Virkamies Alfred Nordman oli Anshelm Nordmanin veli.Kuka kukin oli Viitattu 28.3.2021. ==Lähteet== Luokka:Suomen suuriruhtinaskunnan virkamiehet LUokka:Helsingin kaupunginvaltuutetut Luokka:Suomen suuriruhtinaskunnan porvarissäädyn valtiopäivämiehet Luokka:Vuonna 1844 syntyneet Luokka:Vuonna 1923 kuolleet
Georg Rosenius

Georg Jakob Rosenius (1. tammikuuta 1841 Viipuri – 10. kesäkuuta 1889 Vicenza, Italia) oli suomalainen pankinjohtaja ja virka- ja valtiopäivämies. Roseniuksen vanhemmat olivat kauppaneuvos Carl Henrik Rosenius ja Anna Schröder ja puoliso vuodesta 1873 Alma Franciska Holstius. Kauppaneuvos, valtiopäivämies Carl Rosenius oli hänen veljensä. Georg Rosenius tuli ylioppilaaksi 1857 ja valmistui filosofian maisteriksi 1864 ja molempien oikeuksien kandidaatiksi 1868. Hän oli koulutoimen ylihallituksen sihteeri 1869–1872 ja Pohjoismaiden Osakepankin johtokunnan jäsen 1873–1889 ja samalla pankin Viipurin konttorin johtaja. Hän oli myös Viipurin kaupunginvaltuuston jäsen 1879–1889. Rosenius oli porvarissäädyssä Viipurin edustaja valtiopäivillä 1885.Ylioppilasmatrikkeli 1853–1899: Rosenius Georg Jakob Viitattu 28.3.2021. ==Lähteet== Luokka:Suomalaiset pankinjohtajat Luokka:Suomen suuriruhtinaskunnan virkamiehet Luokka:Viipurin kaupunginvaltuutetut Luokka:Suomen suuriruhtinaskunnan porvarissäädyn valtiopäivämiehet Luokka:Vuonna 1841 syntyneet Luokka:Vuonna 1889 kuolleet
Äidin tyttö

Äidin tyttö on Kari Paljakan ohjaama suomalainen melodraamaelokuva vuodelta 1993. Elokuva käsittelee Angelikan ja hänen äitinsä Marjatan välistä suhdetta ja valtataistelua. Marjatta on oopperalaulaja, joka kadehtii nuoren tyttärensä elämää ja poikaystävää. == Näyttelijät == == Lähteet == Luokka:Vuoden 1993 suomalaiset elokuvat Luokka:Melodraamat
Frans Sumelius

Frans Petter Wihelm Sumelius (8. heinäkuuta 1843 Pirkkala – 23. marraskuuta 1893 Tampere) oli suomalainen kauppias, pankinjohtaja ja valtiopäivämies. Sumeliuksen vanhemmat olivat kappalainen Petter-Johan Sumelius ja Johanna Ulrika Söderberg. Sumelius kävi jonkin aikaa yläalkeiskoulua, harjoitteli kaupan alaa Porissa ja tuli 1859 töihin veljensä Gustaf Oskar Sumeliuksen liikkeeseen Tampereelle. Oltuaan liikkeen osakkaana 1866–1875 Sumelius perusti oman kaupan. Hän johti myös Pohjoismaiden Osakepankin Tampereen asiaimistoa vuodesta 1875. Sumeliuksella oli monia kunnallisia ja muita luottamustehtäviä, hän oli Tampereen kaupunginvaltuuston jäsen 1876–1893 ja toimi myös valtuuston puheenjohtajana. Sumelius oli porvarissäädyssä Tampereen edustaja valtiopäivillä 1885, 1888 ja 1891. ==Lähteet== Luokka:Suomalaiset kauppiaat Luokka:Suomalaiset pankinjohtajat Luokka:Tampereen kaupunginvaltuutetut Luokka:Suomen suuriruhtinaskunnan porvarissäädyn valtiopäivämiehet Luokka:Vuonna 1843 syntyneet Luokka:Vuonna 1893 kuolleet
Sari Elfving

Sari Elfving (s. 1974) on suomalainen kirjailija. Hänen esikoisromaaninsa Taivaat jotka ansaitsemme ilmestyi keväällä 2019 kustannusosakeyhtiö Teoksen kustantamana. == Elämä ja ura == Elfving on kotoisin Hämeenlinnasta. Hän kirjoitti ylioppilaaksi Kaurialan lukiosta vuonna 1993. Hän opiskeli Tampereen yliopistossa yleistä kirjallisuustiedettä, tiedotusoppia ja sosiologiaa, valmistui filosofian maisteriksi vuonna 2001 ja yhteiskuntatieteiden tohtoriksi vuonna 2008. Tiedotusopin alaan kuuluva väitöskirja Taikalaatikko ja tunteiden tulkit käsittelee suomalaisen televisioviihteen historiaa 1960- ja 70-luvuilla. Väitöskirjassa tarkastellaan mm. populismin ja elitismin suhdetta televisiota koskevassa aikalaiskritiikissä ja amerikkalaisen Peyton Place -melodraamasarjan vastaanottoa suomalaisissa lehdissä. Elfving on työskennellyt myös tutkijana, opettajana, käytettävyysasiantuntijana ja sanataideohjaajana. Hän valmistui sanataideohjaajaksi Hämeen kesäyliopistosta vuonna 2020. == Tuotanto == ==== Romaanit ==== * Taivaat jotka ansaitsemme. Teos, 2019. ISBN 978-951-851-924-2 ===== Tutkimuskirjallisuus ===== * Tele- visioita. Mediakulttuurin muuttuvat muodot. toim. Mari Pajala ja Sari Elfving. Gaudeamus, 2011. ISBN 9789524951869 * Taikalaatikko ja tunteiden tulkit. Akateeminen väitöskirja. Tampere University Press 2008. ISBN 978-951-44-7326-5 == Lähteet == Luokka:Suomalaiset kirjailijat Luokka:Vuonna 1974 syntyneet Luokka:Elävät henkilöt
EML Vanemuine

EML Vanemuine oli Viron merivoimien tykkivene, joka oli Peipsijärven laivaston lippulaiva. == Valmistus == Liivinmaan Höyrylaiva yhtiö tilasi Varkaudesta A. Ahlström Osakeyhtiöltä matkustaja-aluksen Peipsijärvelle. Alus valmistui 1914. == Palvelus == Vuodesta 1914 Imperatoriksi nimetty alus liikennöi järvellä, kunnes Venäjän keisarikunnan laivasto osti sen lokakuussa 1915 ensimmäisessä maailmansodassa tykkiveneeksi Peipsijärven keisarilliseen sotalaivastoon.Tuomi-Nikula 2000 s. 132 ja 160 Hieman ennen vallankumouksen alkamista alus nimettiin uudelleen Presidentiksi. Punaiset valtasivat aluksen 29. huhtikuuta 1918 ja liittivät sen Peipsijärven laivastoonsa. Valkokaarti valtasi 28. lokakuuta aluksen Velikajajoella ja punaiset valtasivat sen takaisin 20. joulukuuta. Neuvostovenäjän joukot hylkäsivät aluksen 14. tammikuuta 1919 Tartoon, jossa valkoiset valtasivat sen. Viron laivastoon se liitettiin 27. tammikuuta 1919 nimellä EML Vanemuine. Alus vaurioitui 13.-20. toukokuuta taistelussa punaisia vastaan, jolloin laivasto luopui siitä. Alus oli 1922 korjattavana telakalla, josta se palasi Peipsijärvellä matkustaja- rahtialukseksi. Alus palautettiin 1930 Viron laivastolle. Punalaivastoon alus liitettiin 13. elokuuta 1940 koululaivana ja aseistettiin 30. kesäkuuta 1941 tykkiveneeksi nimellä Issa. Saksan aloitettua hyökkäyksensä itään alus vaurioitui pahoin, jolloin noin 50 miehistön jäsentä sai surmansa ja 18 haavoittui. Saksalaiset kunnostivat aluksen ja liittivät sen Peipsijärven laivastoonsa nimellä Vanemuine. Sodan lopulla lokakuussa 1944 alus upposi ilmahyökkäyksessä Rannapungerjan edustalle. Hylky kuljetettiin 1953 romutettavaksi. ==Lähteet== * * === Viitteet === Luokka:Viron laivaston sotalaivat Luokka:Venäjän Itämerenlaivasto
Nestori Eskola

Nestori Eskola -nimisiä henkilöitä ovat olleet: * Nestori Eskola (1878–1956), suomalainen yritysjohtaja ja kauppaneuvos * Nestori L. Eskola (1866–1937), suomalainen rakennusmestari, rakennusurakoitsija ja kunnallisneuvos.
Dancing with the Devil... the Art of Starting Over

Dancing with the Devil... the Art of Starting Over on yhdysvaltalaislaulaja Demi Lovaton seitsemäs studioalbumi, joka julkaistiin Island Recordsin kautta 2. huhtikuuta 2021. Sillä vierailevat muun muassa yhdysvaltalaisartistit Ariana Grande, Noah Cyrus ja Saweetie. Albumilta on julkaistu singlet ”Anyone”, ”What Other People Say” ja ”Dancing with the Devil”. Samoihin aikoihin albumin kanssa julkaistiin myös neliosainen dokumenttisarja Demi Lovato: Dancing with the Devil. Sekä sarjassa että albumilla käsitellään yliannostusta, joka oli koitua Lovaton kohtaloksi vuonna 2018. == Kappaleet == # # # # # # # # # # # # # # # # # # # == Lähteet == Luokka:Demi Lovaton albumit Luokka:Vuoden 2021 albumit
Hofheim am Taunus

Hofheim am Taunus on kaupunki Main-Taunuksen piirikunnassa Hessenin osavaltiossa keskisessä Saksassa. Se on osa Reinin–Mainin konurbaatiota, ja kuuluu Frankfurt am Mainin läntiseen esikaupunkialueeseen. Hofheim am Taunus on piirikuntansa suurin kaupunki ja hallintokeskus. == Maantiede == Hofheim am Taunus sijaitsee Taunus-vuoriston eteläreunalla Frankfurt am Mainin suurkaupunkialueella noin seitsemäntoista kilometriä Frankfurt am Mainin keskustasta länsilounaaseen ja noin viisitoista kilometriä Wiesbadenista itään. Nykyinen Hofheim am Taunus muodostettiin 1970-luvulla kunnista Diedenbergen, Langenhain, Lorsbach, Wallau ja Wildsachsen. Kantakaupunki Hofheimiin kiinni kasvanut Marxheim oli liitetty Hofheimiin jo 1938. Hofheim ja Marxheim sijaitsevat kaupungin kaakkoisosassa, ja niissä asuu yli puolet väestöstä. Muut osa-alueet sijaitsevat niistä hieman erillään. == Historia == Hofheimin alueella on asuttu jo paleoliittisella kaudella. Roomalaiset saapuivat alueelle noin vuonna 40 jaa., heidän jälkeensä tulivat frankit. Varhaisin kirjallinen maininta Hofheimin kylästä on vuodelta 1254 muodossa Hoveheim, ja kaupunkioikeudet paikkakunta sai 21. maaliskuuta 1352. Hofheimissa toteutettiin uskonpuhdistus kreivi Stolberg-Königsteinin aikana 1540. Kolmikymmenvuotisen sodan aikana kaupunkia ryöstelivät ja tuhosivat Espanjan, Baijerin, Ruotsin ja Ranskan joukot. Lisäksi oli nälänhätää ja ruttoa. Hofheim sen sijaan säästyi Frankfurtin seutua 1660-luvulla vaivanneelta rutolta, ja sen kunniaksi kaupunkilaiset rakensivat kappelin Räuberberg-vuorelle. Vuosina 1806–1866 Hofheim kuului Nassaun herttuakuntaan, ja sen jälkeen Preussiin muun herttuakunnan mukana. Rautatieyhteyden Hofheim sai 1870-luvulla, jolloin rakennettiin ratayhteys Frankfurt–Hofheim–Limburg. Kaupunki kehittyi voimakkaasti, ja väkiluku kasvoi etenkin 1900-luvun alussa. Kansallissosialistit murhasivat useimmat Hofheimin juutalaisista, joita oli 33 vuonna 1933. Vain muutaman onnistui paeta ulkomaille. Toisen maailmansodan jälkeen Hofheimista tuli osa Hessenin osavaltiota. 1980-luvulla siitä tuli Main-Taunuksen piirikunnan hallintokeskus. Hofheim am Taunuksen historiallisia rakennuksia ovat muun muassa Wasserschloss Hofheim, jonka historia alkaa 1350-luvulta, ja kaupungin vanha raatihuone, jonka historia alkaa Eppstein- Königsteinin kreivien ajalta vuodesta 1529. Kaupungissa on myös Bahai-temppeli vuodelta 1964. == Talous ja liikenne == Hofheimin asukkaiden ostovoimaindeksi on 138,5 (2017, Saksan liittotasavalta = 100,0). Elinkeinot ovat palveluvaltaisia. Hofheim sijaitsee Frankfurt am Mainin paikallisjunaliikenteen piirissä Main–Lahn-rautatien varrella, asemia on kaksi: Hofheim (Taunus) ja Lorsbach. Keskeisiä maanteitä ovat moottoritiet Bundesautobahn 66 ja Bundesautobahn 3, jotka risteävät kaupungin lounaispuolella. == Lähteet == == Aiheesta muualla == *Hofheim am Taunus, Hessen, Saksa — Sunrise, Sunset and Daylength Luokka:Hessenin kunnat Luokka:Saksan kaupungit
Hattersheim am Main

Hattersheim am Main on kaupunki Main-Taunuksen piirikunnassa Hessenin osavaltiossa keskisessä Saksassa. Se on osa Reinin–Mainin konurbaatiota, ja kuuluu Frankfurt am Mainin läntiseen esikaupunkialueeseen. == Maantiede == Hattersheim am Main sijaitsee viisitoista kilometriä Frankfurt am Mainin keskustasta länsilounaaseen. Frankfurtin lentoasema sijaitsee Hattersheimin kaakkoispuolella, lentoaseman ja Hattersheimin välissä virtaa Main. Hattersheim am Mainin kaupunginosat ovat Hattersheim, Eddersheim ja Okriftel. Eddersheim ja Okriftel liitettiin Hattersheimiin 1972. == Historia == Arkeologisten löytöjen perusteella Hattersheim am Mainin alueella on asuttu jo neoliittisella kaudella. Hattersheim ja Eddersheim lienevät frankkien 500- tai 600-luvulla perustamia, tähän viittaa -heim-liite. Hattersheimista on kirjallinen maininta vuodelta 1132 muodossa Heideresheim, Eddersheim mainitaan ensi kerran 1145 muodossa Heddereshem. Okriftelista ilmestyy aikakirjoihin vuonna 1103. Hattersheim liitettiin Nassaun herttuakuntaan 1806, ja Preussiin 1866 muun herttuakunnan mukana. Maatalouden ohella myllyteollisuus oli Hattersheimin merkittävä elinkeino aina 1900-luvun alkuun. Ensimmäisistä myllyistä on maininta jo vuodelta 1219. Hattersheim liitettiin rautatieverkkoon 1839, ja kuten tavallista, se antoi paikkakunnalle huomattavan kasvusysäyksen mukaan luettuna sokeritehtaan perustaminen 1884. Tehtaasta kehittyi 1900-luvulla suklaatehdas, joka oli toisen maailmansodan jälkeen piirikunnan suurin työnantaja. Suklaatehdas ja useita muita teollisuuslaitoksia suljettiin 1900-luvun loppuun mennessä. Eddersheim oli etenkin talonpoikien, kalastajien ja käsityöläisten kylä. Myös Okriftel oli varsin maatalousvaltainen 1800-luvulle. Paikkakunnan luonne muuttui ratkaisevasti 1885, jolloin sinne perustettiin selluloosatehdas. Suuria puumääriä oli taloudellista kuljettaa Mainia pitkin. Okriftelin paperiteollisuus päättyi 1970-luvulla. Hattersheim sai kaupunkioikeudet 11. syyskuuta 1970. Hattersheim am Mainin historiallisia rakennuksia ovat muun muassa kirkko St. Martinus (1747, laajennettu 1913-1915), jugendia edustava vesilaitos (1909) ja lukuisat ristikkotalot. == Talous ja liikenne == Hattersheim am Mainin talouselämää hallitsevat pienet ja keskisuuret yritykset, jotka edustavat palvelualoja, kaupankäyntiä ja valmistavaa teollisuutta. Hattersheim sijaitsee Frankfurt am Mainin paikallisjunaliikenteen piirissä Taunus-rautatien varrella. Hattersheimin rautatieasema, Bahnhof Hattersheim (Main), on 14,9 kilometriä Frankfurtin päärautatieasemalta länteen. Taunus-rautatien pituus on 41,2 kilometriä. Kun sitä rakennettiin 1830-luvulla, se ulottui kolmen itsenäisen valtion alueelle: Frankfurtin vapaakaupunki, Nassaun herttuakunta ja Hessenin suurherttuakunta. Keskeisiä maanteitä ovat moottoritiet Bundesautobahn 66 ja Bundesautobahn 3, jotka risteävät kaupungin länsipuolella. == Lähteet == == Aiheesta muualla == *Hattersheim am Main, Hessen, Saksa — Sunrise, Sunset and Daylength Luokka:Hessenin kunnat Luokka:Saksan kaupungit
Ammoniumsulfiitti

Ammoniumsulfiitti on rikkihapokkeen ammoniumsuola. Sen kemiallinen kaava on (NH4)2SO3. ==Valmistus== Ammoniumsulfiittia voidaan valmistaa antamalla ammoniakin reagoida rikkidioksidin kanssa vesiliuoksessa: :2NH3 \+ SO2 \+ H2O → (NH4)2SO3 Vanhanaikaisissa kaasupesureissa, jotka käyttivät ammoniumhydroksidia rikkidioksidin poistamiseen savukaasuista, muodostui ammoniumsulfiittia, joka voitiin hapettaa ilman kanssa ammoniumsulfaatiksi. ==Käyttö== Ammoniumsulfiitti on ammoniumtiosulfaatin raaka-aine. Sitä käytetään myös kosmetiikassa hiusten suoristamiseenEurope. European Commission. Health and Consumers. Cosmetics - CosIng [Cosmetics Directive (v.1). European Commission. Web. 26 Oct. 2011., koska ammoniumpohjaiset tuotteet ovat hellävaraisempia hiuksille kuin natriumhydroksidipohjaiset. Ammoniumsulfiittia käytetään sokerikulöörin (E150d) valmistuksessa. ==Lähteet== ==Aiheesta muualla== * Ammonium sulfite on ChemSpider * Ammonium sulfite on CAS Luokka:Ammoniumyhdisteet Luokka:Sulfiitit
Vallilan kesäteatteri

Vallilan kesäteatteri eli Vallilan ulkoilmanäyttämö oli kesäteatteri, joka toimi Helsingissä 1920-luvun lopulta vuoteen 1970. Se sijaitsi Vallilan kaupunginosan pohjoispuolisessa metsässä nykyisen Itä-Pasilan alueella. Vallilan kesäteatteria käytti ensimmäisenä harrastajateatteri Työn Näyttämö parina kesänä 1920-luvun lopulla,Matti Aro: Kestävä kaarisilta: Sörnäisten Työväennäyttämön – Helsingin Työväenteatterin historiikki vv. 1900 – 65, s. 51–52, 66, 139, 141, 173. Helsingin Työväenteatterin kannatusyhdistys ry, Helsinki 1982. ainakin jo vuonna 1927.Sanna Kangasniemi: Kielletty! Helsingin Sanomat 17.2.2020. Viitattu 28.3.2021. Vuosina 1931–1964 kesäteatteria käytti Helsingin Työväen Teatteri, jonka päänäyttämö oli Vallilan työväentalolla. Tuona aikana kesäteatterin näyttämö rakennettiin uudelleen kolmesti, vuosina 1931, 1934 ja 1954–1955. Jokainen rakennuksista oli näyttämöaukollinen ”ulos siirretty sisäteatteri”.Pentti Paavolainen: 5.1 Lapualaisvuosista kansanrintamaan — 1930-luvun poliittinen ilmapiiri ja teatterit Suomen teatterihistoria, Teatterikorkeakoulu. Viitattu 28.3.2021. Helsingin kaupungin rahoituksella vuonna 1955 valmistuneen viimeisen näyttämörakennuksen suunnitteli arkkitehti Bjurström. Sen sanottiin olleen Suomen ensimmäinen kaupungin varoilla rakennettu teatteri. Katsomossa oli noin 1 200 istumapaikkaa,Vallilan kesäteatteri uuden katon alla (vain tilaajille) Helsingin Sanomat 22.5.1955, s. 16, HS Aikakone. Viitattu 28.3.2021. joista 700 sadekatoksen alla.Tuli tuhosi Vallilan näyttämön – Helsingin kesäteatteri siirtynee Mustikkamaalle (vain tilaajille) Helsingin Sanomat 12.2.1971, s. 20, HS Aikakone. Viitattu 28.3.2021. Vallilan kesäteatteri auttoi Työväen Teatteria tavoittamaan uusia katsojaryhmiä ja vakiinnuttamaan toimintaansa, mikä edisti sen kehittymistä harrastajateatterista ammattiteatteriksi. Kesäteatterissa esiintyi Suomen tunnetuimpia näyttelijöitä, esimerkiksi jo kesäkaudella 1931 Tauno Brännäs (myöh. Palo). Helsingin Työväen Teatterin yhdistyttyä osaksi uutta Helsingin kaupunginteatteria jäi Vallilan kesäteatteri kesäksi 1965 tyhjilleen. Vuonna 1966 Kaupunginteatterin säätiö perusti kaupunginvaltuuston aloitteesta Helsingin Kesäteatterin, joka käytti Vallilan ulkoilmanäyttämöä kesinä 1966–1970. Kesäteatterin johtajana toimi Matti Aro.Kesäinen Helsinki kaipaa liikkuvaa teatteria Helsingin Sanomat 30.7.1969 (julkaistu uudelleen 30.7.2019). Viitattu 28.3.2021. Näyttämörakennus tuhoutui tulipalossa 11. helmikuuta 1971 vastaisena yönä, eikä sitä enää rakennettu uudelleen, koska paikalle suunniteltiin jo uutta kaupunginosaa. Kesäteatteritoiminta siirrettiin Mustikkamaalle. Vallilan kesäteatterin paikalla on nykyään Resiinakujan varrella sijaitseva pieni hiekkakenttä, joka sai vuonna 1983 nimekseen Vanha teatterikenttä kunnianosoituksena maineikkaalle kesäteatterille.Helsingin kadunnimet 3 (koonnut Jyrki Lehikoinen), s. 177. Helsingin kaupunki, Helsinki 1999. Teoksen verkkoversio ==Lähteet== Luokka:Kesäteatterit Luokka:Helsingin entiset teatterit Luokka:Itä-Pasila
Formula 2 -kausi 2021

Formula 2 -kausi 2021 oli FIA:n järjestämä mestaruussarja Formula 2 -autoille. Kausi on kokonaisuudessaan 55, mutta vasta viides nykyisellä nimellään. Mick Schumacher voitti kuljettajien mestaruuden vuonna 2020. Tallien mestaruuden voitti Prema Racing, joka uusi mestaruutensa kaudella 2021. Kauden 2021 mestaruuden voitti Oscar Piastri, joka varmisti mestaruutensa päätösosakilpailussa Abu Dhabissa. == Tallit ja kuljettajat == Talli Nro Kuljettaja Kilpailut Prema Racing 1 Robert Shwartzman Kaikki 2 Oscar Piastri Kaikki UNI-Virtuosi Racing 3 Zhou Guanyu Kaikki 4 Felipe Drugovich Kaikki Carlin 5 Dan Ticktum Kaikki 6 Jehan Daruvala Kaikki Hitech Grand Prix 7 Liam Lawson Kaikki 8 Jüri Vips Kaikki ART Grand Prix 9 Christian Lundgaard Kaikki 10 Théo Pourchaire Kaikki MP Motorsport 11 Richard Verschoor 1–6 Jack Doohan 7–8 12 Lirim Zendeli 1–6 Clément Novalak 7–8 Charouz 14 David Beckmann 1–4 Enzo Fittipaldi 5–7 Richard Verschoor 8 15 Guilherme Samaia Kaikki DAMS 16 Roy Nissany Kaikki 17 Marcus Armstrong Kaikki Campos Racing 20 Gianluca Petecof 1–2 Matteo Nannini 3–4 David Beckmann 5–6 Olli Caldwell 7–8 21 Ralph Boschung Kaikki HWA Racelab 22 Matteo Nannini 1 Jack Aitken 2–4 Jake Hughes 5–6, 8 Logan Sargeant 7 23 Alessio Deledda Kaikki Trident 24 Bent Viscaal Kaikki 25 Marino Sato Kaikki == Kilpailukalenteri == Kisa Rata Päivä Paalupaikka Nopein kierros Voittaja 1 Bahrain International Circuit 27. maaliskuuta Lirim Zendeli Liam Lawson Ralph Boschung Oscar Piastri 28\. maaliskuuta Zhou Guanyu Robert Shwartzman Zhou Guanyu 2 Circuit de Monaco 21. toukokuuta Jüri Vips Zhou Guanyu Robert Shwartzman Dan Ticktum 22\. toukokuuta Théo Pourchaire Zhou Guanyu Théo Pourchaire 3 Baku City Circuit 5. kesäkuuta Théo Pourchaire Robert Shwartzman Oscar Piastri Jüri Vips 6\. kesäkuuta Liam Lawson Dan Ticktum Jüri Vips 4 Silverstone Circuit 17. heinäkuuta Oscar Piastri Robert Shwartzman Oscar Piastri Richard Verschoor 18\. heinäkuuta Oscar Piastri Jehan Daruvala Zhou Guanyu 5 Autodromo Nazionale Monza 11. syyskuuta Théo Pourchaire Théo Pourchaire Oscar Piastri Jehan Daruvala 12\. syyskuuta Oscar Piastri Liam Lawson Oscar Piastri 6 Sotši Autodrom 25. syyskuuta Théo Pourchaire Dan Ticktum Peruttu Peruttu 26\. syyskuuta Oscar Piastri Liam Lawson Oscar Piastri 7 Jeddah Corniche Circuit 4. joulukuuta Robert Shwartzman Marcus Armstrong Oscar Piastri Oscar Piastri 5\. joulukuuta Oscar Piastri Oscar Piastri Oscar Piastri 8 Yas Marina Circuit 11. joulukuuta Olli Caldwell Jehan Daruvala Roy Nissany Zhou Guanyu 12\. joulukuuta Oscar Piastri Théo Pourchaire Oscar Piastri ==Muuta== * Kaudella otettiin käyttöön teknisiä sääntöjä ja kilpailuviikkoja koskeva kulukatto, koska vuoden 2020 COVID-19-pandemian ja rahoittajien määrän vähenemisen myötä tallit ja sarjan järjestäjät ajautuivat taloudellisiin vaikeuksiin. Esimerkiksi kilpailuviikonloppuina ajettiin kolme kilpailua ja niitä ei järjestetty enää samaan aikaan yhteistyössä sisarsarja Formula 3:ien kanssa. == Lähteet == Luokka:Formula 2 -kaudet Luokka:Vuoden 2021 moottoriurheilu
Paraguayn kielet

Etelä-Amerikan keskiosassa sijaitsevassa Paraguayn tasavallassa puhutaan useita eri kieliä, joista virallisia ovat sekä indoeurooppalaisiin kieliin kuuluva espanja että alkuperäiskieli guarani, jota ymmärtää noin 90 prosenttia väestöstä. Pienempi osuus (75 prosenttia) paraguaylaisista puhuu espanjaa, mikä on erittäin poikkeuksellinen tilanne Etelä-Amerikan entisten Espanjan siirtomaiden keskuudessa. Käytännön puhekielenä toimii yleensä jopará, espanjasta ja guaranista muodostunut sekakieli. Pääosa paraguaylaisista on kaksikielisiä; maaseudulla 52 prosenttia väestöstä puhuu pelkkää guarania. Paraguayn perustuslaki tunnustaa myös muiden intiaanikielten aseman osana maan kulttuuriperintöä. Paraguayn kielellinen tilanne poikkeaa merkittävästi jopa muista monikielisistä Latinalaisen Amerikan maista, kuten naapurimaa Boliviasta (, "Bolivian monikansainen valtio") tai Etelä-Amerikan kielellisesti monimuotoisimmasta maasta Perusta, joissa laillisestikin tunnustetut alkuperäiskielet ovat säilyneet vain perinteisissä heimoyhteisöissä ja valtaväestö puhuu espanjaa. Sen sijaan Paraguayssa alkuperäiskieltä puhuu enemmistö maan asukkaista, eivätkä sen puhujat rajoitu pelkästään alkuperäiskansojen edustajiin, vaan sitä käyttävät myös keski- ja yläluokkalaiset paraguaylaiset ja jopa maahanmuuttajat. == Guarani == Alkuperäiskieli guaranista tuli Paraguayn toinen virallinen kieli vuonna 1992 presidentti Alfredo Stroessnerin syrjäyttämisen jälkeen. Se oli ensimmäinen tällaisen aseman saavuttanut Etelä-Amerikan alkuperäiskieli. Jo ennen virallistamistaan guarani oli pääkieli Paraguayn radiossa ja lehdistössä sekä pääkaupunki Asunciónin (guaraniksi Paraguay) teattereissa. Paraguayn asukkaista silti vain pari prosenttia on intiaaneja suuren enemmistön ollessa mestitsejä, jotka kuitenkin määrittelevät itsensä kernaammin guaraneiksi kuin espanjalaisiksi. Guarani on ollut myös pääasiallinen opetuskieli kouluissa vuodesta 1996 lähtien. Guaranin asema johtuu erityisesti Paraguayn maantieteellisestä eristyneisyydestä ja asujaimiston sitkeydestä: alkuperäisasukkaat kieltäytyivät opiskelemasta espanjaa, joten espanjalaisten kuvernöörien oli opittava puhumaan guarania. Guaranin asema maassa on niin vahva, että se alkaa uhata jopa osaa muista alkuperäiskielistä. Kuusi maan 19 alkuperäiskielestä on vakavasti uhanalaisia. == Muut kielet == Pienempiä maassa puhuttavia kieliä ovat mm. intiaanikielet aché, ayoreo, chamacoco, iyo'wujwa, kaskihá, lengua, maká, nivaclé, Pai Tavytera, sanapana, Toba Qom ja maskoy. Guaranin kielen muunnelmia tai lähisukukieliä ovat mm. 7 000 puhujan chiripa ja 75-prosenttisesti kielen kanssa yhtenevä mbya, jolla on arviolta 8 000 puhujaa. Lisäksi Chacon alueella asuu noin 10 000 saksalaista mennoniittaa, jotka puhuvat omaa kieltään. Pohjois-Paraguayssa useimmat osaavat espanjan lisäksi myös portugalia, mutta englannin taito on heikkoa. == Lähteet == *
Jake Walman

Jake Walman (s. 20. helmikuuta 1996 Toronto) on kanadalais-yhdysvaltalainen jääkiekkoilija, joka edustaa NHL-seura San Jose Sharksia. St. Louis Blues varasi hänet kolmannella kierroksella varausnumerolla 82 vuoden 2014 varaustilaisuudessa. Hän on pelipaikaltaan puolustaja ja ampuu vasemmalta. Maaliskuussa 2022 Blues kauppasi Walmanin, Oskar Sundqvistin ja toisen kierroksen varausvuoron Red Wingsiin vaihdossa Nick Leddyyn ja Luke Witkowskiin. https://www.nhl.com/news/nick-leddy-traded-to-st-louis-by- detroit/c-331845512?tid=278542340 Elokuussa 2022 Walman teki Red Wingsin kanssa yksivuotisen ja 1,05 miljoonan dollarin arvoisen jatkosopimuksen. https://www.sportsnet.ca/nhl/article/detroit-red-wings-sign-jake-walman-to- one-year-deal-avoiding-arbitration/ Helmikuussa 2023 Walman teki Red Wingsin kanssa kolmivuotisen ja yhteensä 10,2 miljoonan dollarin arvoisen jatkosopimuksen. https://www.sportsnet.ca/nhl/article/red-wings-sign-d-jake- walman-to-three-year-10-2m-extension/ Walman on 8. kesäkuuta 2023 mennessä pelannut urallaan 139 NHL-runkosarjaottelua tehden niissä 13 maalia ja 17 syöttöä eli 30 tehopistettä. Kesäkuussa 2024 Red Wings kauppasi Walmanin ja toisen kierroksen varausvuoron vuoden 2024 varaustilaisuudessa San Jose Sharksiin. https://www.nhl.com/sharks/news/sharks-acquire-defenseman-jake- walman-and-a-second-round-selection-in-the-2024-nhl-draft-from-the-red-wings- in-exchange-for-future-considerations == Lähteet == Luokka:Kanadalaiset jääkiekkoilijat Luokka:Yhdysvaltalaiset jääkiekkoilijat Luokka:San Jose Sharksin pelaajat Luokka:St. Louis Bluesin varaamat pelaajat Luokka:Vuonna 1996 syntyneet Luokka:Elävät henkilöt
Alfred Burman

Johan Alfred Burman (17. kesäkuuta 1847 Vaasa – 25. tammikuuta 1904 Vaasa) oli suomalainen merikapteeni, merikoulun johtaja ja valtiopäivämies. Burman, joka käytti äitinsä sukunimeä, lähti jo nuorena merille. Hän suoritti merikapteenin tutkinnon ja toimi Vaasan merikoulun johtajana. Burmanille myönnettiin kollegiasessorin arvonimi. Hän oli Vaasan kaupunginvaltuuston jäsen usean vuoden ajan. Burman oli myös porvarissäädyssä Vaasan edustaja valtiopäivillä 1888, 1891, 1894 ja 1899. ==Lähteet== Luokka:Suomalaiset merikapteenit Luokka:Suomen koulujen rehtorit Luokka:Vaasan kaupunginvaltuutetut Luokka:Suomen suuriruhtinaskunnan porvarissäädyn valtiopäivämiehet Luokka:Vuonna 1847 syntyneet Luokka:Vuonna 1904 kuolleet
Robert Hartman

Robert Hartman (18. joulukuuta 1837 Uusikirkko T.l. – 27. maaliskuuta 1922 Uusikaupunki) oli suomalainen merikapteeni, pankinjohtaja ja valtiopäivämies. Hartmanin vanhemmat olivat maanviljelijä Johan Hartman ja Helena Gustava Anttila. Hartman kävi ala-alkeiskoulun ja lähti merille 1849, aliperämiehen tutkinnon hän suoritti 1857, ensimmäisen perämiehen tutkinnon 1858 ja kauppalaivurin tutkinnon 1862. Purjehdittuaan merillä alusten päällikkönä vuoteen 1876 Hartman asettui Uuteenkaupunkiin ja ryhtyi liikealalle. Hän oli siellä konsuliasiamies ja Pohjoismaiden Osakepankin haarakonttorin johtaja. Uudenkaupungin kaupunginvaltuusmies Hartman oli vuodesta 1877. Hän oli porvarissäädyssä Uudenkaupungin edustaja valtiopäivillä 1888. ==Lähteet== Luokka:Suomalaiset merikapteenit Luokka:Suomalaiset pankinjohtajat Luokka:Uudenkaupungin kaupunginvaltuutetut Luokka:Suomen suuriruhtinaskunnan porvarissäädyn valtiopäivämiehet Luokka:Vuonna 1837 syntyneet Luokka:Vuonna 1922 kuolleet
Maastojuoksun maailmanmestaruuskilpailut 1974

Maastojuoksun maailmanmestaruuskilpailut vuonna 1974 järjestettiin Monzassa, Italiassa 16. maaliskuuta, ja ne olivat toiset virallisen MM-arvon saaneet maastojuoksukilpailut. ==Mitalistit== ===Miehet=== Henkilökohtainen kilpailu Kultaa Hopeaa Pronssia Erik De Beck 35.23,8 Mariano Haro 35.24,6 Karel Lismont 35.26,6 Joukkuekilpailu Kultaa Hopeaa Pronssia Belgia Erik De Beck Karel Lismont Marc Smet Gaston Roelants Frank Grillaert Erik Gyselinck 103 1 3 13 14 27 45 Englanti Ray Smedley Dave Black Bernie Ford Grenville Tuck Frank Briscoe Mike Beevor 109 7 9 11 16 30 36 Ranska Noel Tijou Lucien Rault Pierre Liardet Jean-Jacques Prianon René Jourdan Jean-Paul Gomez 215 8 20 38 39 49 61 === Naiset === Henkilökohtainen kilpailu Kultaa Hopeaa Pronssia Paola Cacchi 12.42,0 Nina Holmén 12.47,6 Rita Ridley 12.54,0 Joukkuekilpailu Kultaa Hopeaa Pronssia Englanti Rita Ridley Ann Yeoman Joyce Smith Carol Gould 28 3 4 7 14 Italia Paola Cacchi Margherita Gargano Silvana Cruciata Bruna Lovisolo 50 1 10 13 26 Suomi Nina Holmén Pirjo Vihonen Sinikka Tyynelä Irja Pettinen 61 2 5 16 38 ==Lähteet== * IAAF World Cross Country Championships, 12.0km CC Men, Monza Date: Saturday, March 16, 1974 * IAAF World Cross Country Championships, 4.0km CC Women, Monza Date: Saturday, March 16, 1974 1974 Luokka:Vuoden 1974 yleisurheilu Luokka:Italian yleisurheilu Luokka:Monza
Juho Nissinen

Juho Nissinen (3. helmikuuta 1844 Kitee – 15. maaliskuuta 1910 Helsinki) oli suomalainen tehtailija, liikemies ja valtiopäivämies. Nissisen vanhemmat olivat puuseppä, mylläri Petter Nissinen ja Elin Vanhanen. Nissinen kävi kansakoulun, mutta oli myös oppipoikana ruukin pajassa, harjoitteli ulkomailla, opiskeli Suomen Lähetysseuran koulussa ja suoritti koneenkäyttäjän tutkinnon 1870. Hän harjoitti opintoja myös Polyteknillisessä opistossa ja täydensi metallialan osaamistaan Venäjällä ja Ruotsissa. Hän sai tehdas- ja kauppaoikeudet ja perusti Helsinkiin metallitavara- ja ajoneuvotarviketehtaan. Nissinen valmisti muun muassa ensimmäiset ompelukoneet, puhelimet ja puhelinjohdot Suomessa, mutta teki tehtaassaan myös maatalouskoneita ja rautasänkyjä. Hänellä oli lukuisia luottamustehtäviä ja hän oli porvarissäädyssä Naantalin edustaja valtiopäivillä 1888 ja 1891. ==Lähteet== Luokka:Suomalaiset liikemiehet Luokka:Suomalaiset kauppiaat Luokka:Suomen suuriruhtinaskunnan porvarissäädyn valtiopäivämiehet Luokka:Vuonna 1844 syntyneet Luokka:Vuonna 1910 kuolleet
Marja Korhosen filmografia

Tämä on Marja Korhosen filmografia. == Elokuvat == Vuosi Nimi Rooli 1944 Herra ja ylhäisyys (kreditoimaton) 1948 Ruusu ja kulkuri Aurora Hanne­borg 1950 Rakkaus on nopeampi Piiroisen pässiäkin 1951 Sadan miekan mies Elisabeth Gyllen­skiöld 1951 Rovaniemen markkinoilla Kaunis Sylvi 1956 Pikku Ilona ja hänen karitsansa lasten­kodin johtajatar 1958 Murheenkryynin poika Sylvi Rantala 1958 Autuas eversti Agneta 1959 Vatsa sisään, rinta ulos! maisteri Järvi 1959 Lasisydän toimittaja (kreditoimaton) 1960 Oho, sanoi Eemeli Marjatan äiti 1960 Isaskar Keturin ihmeelliset seikkailut hotelli­vieras 1961 Olin nahjuksen vaimo Eva Helske 1961 Kultainen vasikka Katariina Ahlroos 1961 Kertokaa se hänelle... yli­hoitaja 1962 Tie pimeään Klausin äiti 1963 Turkasen tenava! 3. äiti neuvolassa 1963 Jengi rouva Kinnunen 1965 Vapaa iltapäivä Julia, ravintolan omistaja 1965 Totuuden kosto Amiane 1967 Työmiehen päiväkirja Ritvan päällikkö 1968 Veren häät äiti 1968 Vain neljä kertaa Pirkon vuokra­emäntä 1968 Mustaa valkoisella Anjan äiti (kreditoimaton) 1969 Leikkikalugangsteri Lisbeth Lök, kamreerin ystävätär 1969 Elävä ruumis Anna Dimitrievna Karenina 1971 Niilon oppivuodet kirkko­historian opettaja 1971 Kahdeksas veljes toimitus­johtaja Riivat­salon sihteeri 1977 Häpy Endkö? Eli kuinka Uuno Turhapuro sai niin kauniin ja rikkaan vaimon kansa­koulun­opettajan rouva 1977 Aika hyvä ihmiseksi Rakel Riippa 1982 Hämähäkki Maiju 1986 Uuno Turhapuro muuttaa maalle opettajan rouva 1986 Pikkupojat liha­kauppias 1992 Uuno Turhapuro – Suomen tasavallan herra presidentti opettajan vaimo 1999 Kulkuri ja joutsen Kallon Kreeta == Televisio == Vuosi Sarja 1970 Ilkamat 1980 Kaikki hyvin? 1987–1988 Kissa vieköön == Dokumentit == Vuosi Sarja 1956 Oma koti == Lähteet == * == Aiheesta muualla == * Luokka:Filmografiat